**LĒMUMS**

Liepājā

|  |  |
| --- | --- |
| 2023. gada 16. novembrī | Nr.402/12  (prot. Nr.12, 22.§) |

Par Liepājas Jūras piekrastes sauszemes

joslas daļas nodošanu lietošanā

Lai nodrošinātu pašvaldības īpašumā esošā zemesgabala racionālu izmantošanu, atbalstītu labdarības darbību veikšanu pilsētā, pamatojoties uz Pašvaldības likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.1punktu, piekto un sesto daļu, izskatot sabiedriskā labuma organizācijas, nodibinājuma “Latvijas olimpiskā burāšanas skola” 2023. gada 16. jūnija iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 14. augusta priekšlikumu (sēdes protokols Nr.14) un 2023. gada 28. augusta priekšlikumu (sēdes protokols Nr.15), Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11) un pastāvīgās Finanšu komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Nodot sabiedriskā labuma organizācijai, nodibinājumam “Latvijas olimpiskā burāšanas skola” (reģistrācijas Nr.40008126530; Valsts ieņēmumu dienesta 2011. gada 18. maija lēmums Nr.32879 “Par sabiedriskā labuma organizācijas statusa piešķiršanu” nodibinājumam “Latvijas olimpiskā burāšanas skola”) lietošanā bez atlīdzības uz 5 (pieciem) gadiem Liepājas valstspilsētas pašvaldības nekustamā īpašuma – zemesgabala Jūras piekrastes sauszemes joslā (kadastra Nr.1700 003 0006) – daļu 30 kv.m platībā (pielikumā) pārvietojama konteinera novietošanai ūdens sporta inventāra glabāšanai. Jūras piekrastes sauszemes joslas (kadastra Nr.1700 003 0006) daļas 30 kv.m platībā bilances vērtība uz 2023. gada 1. janvāri ir 12,90 EUR.

2. Uzdot Liepājas valstspilsētas pašvaldības iestādei “Liepājas Nekustamā īpašuma pārvalde” slēgt līgumu ar sabiedriskā labuma organizāciju, nodibinājumu “Latvijas olimpiskā burāšanas skola” par lēmuma 1. punktā minētā nekustamā īpašuma – zemesgabala Jūras piekrastes sauszemes joslā – daļas nodošanu lietošanā, paredzot līgumā šādus noteikumus:

2.1. nekustamā īpašuma – zemesgabala Jūras piekrastes sauszemes joslā (kadastra Nr.1700 003 0006) – daļa tiek nodota lietošanā sabiedriskā labuma organizācijai, nodibinājumam “Latvijas olimpiskā burāšanas skola”, parakstot nodošanas un pieņemšanas aktu;

2.2. nekustamais īpašums tiek nodots lietošanā atbilstoši sakārtotas vides prasībām;

2.3. nekustamais īpašums nododams atpakaļ Liepājas valstspilsētas pašvaldībai, ja tas sabiedriskā labuma organizācijai, nodibinājumam “Latvijas olimpiskā burāšanas skola” nav nepieciešams, netiek izmantots sabiedriskā labuma darbību veikšanai vai brīdī, kad sabiedriskā labuma organizācija, nodibinājums “Latvijas olimpiskā burāšanas skola” zaudē sabiedriskā labuma organizācijas statusu;

2.4. ja sabiedriskā labuma organizācija, nodibinājums “Latvijas olimpiskā burāšanas skola” zaudē sabiedriskā labuma organizācijas statusu, par laiku līdz īpašuma atbrīvošanai maksājama nomas maksa ko noteicis sertificēts vērtētājs;

2.5. sabiedriskā labuma organizācija, nodibinājums “Latvijas olimpiskā burāšanas skola” maksā nodevas un nodokļus, ar kuriem aplikta nekustamā īpašuma – zemesgabala Jūras piekrastes sauszemes joslā – daļa;

2.6. Liepājas valstspilsētas pašvaldība neatbild par sabiedriskā labuma organizācijas, nodibinājuma “Latvijas olimpiskā burāšanas skola” veiktajiem ieguldījumiem un izdevumiem tai lietošanā nodotajā nekustamajā īpašumā. Beidzoties līgumam, sabiedriskā labuma organizācija, nodibinājums “Latvijas olimpiskā burāšanas skola” veiktie ieguldījumi un izdevumi, tai skaitā nepieciešamie un derīgie, netiek atlīdzināti;

2.7. līgums tiek izbeigts:

2.7.1. ja sabiedriskā labuma organizācija, nodibinājums “Latvijas olimpiskā burāšanas skola” neievēro līgumā paredzētos noteikumus;

2.7.2. ja minēta zemesgabala daļa nepieciešama pašvaldībai savu funkciju veikšanai.

3. Lēmums zaudē spēku, ja sabiedriskā labuma organizācija, nodibinājums “Latvijas olimpiskā burāšanas skola” viena mēneša laikā no lēmuma pieņemšanas neparaksta līgumu par lēmuma 1. punktā minētā nekustamā īpašuma daļas lietošanu.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas Nekustamā īpašuma pārvaldei, lietotājam | |